indian team
అశ్విన్‌ను అధిగమించిన జడేజా
న్యూఢిల్లీ: ఐసిసి మంగళవారం ప్రకటించిన టెస్టు బౌలర్ల ర్యాంకుల్లో టీమిండియా ఆల్‌ రౌండర్‌ రవీంద్ర జడేజా నంబర్‌వన్‌ స్థానంలో నిలిచాడు. రాంచీ టెస్టు ముందు వరకు నంబర్‌ వన్‌ స్థానం లో కొనసాగుతున్న అశ్విన్‌ రెండవ స్థానానికి పరిమితమయ్యాడు. జడేజా రాంచీ టెస్టులో చేసిన అద్భుత ప్రదర్శన అతడి టెస్టు ర్యాంకుని మెరుగుపరచుకునేలా చేసింది. జడేజా తన కెరీర్‌ లో అగ్రస్థానాన్ని కైవసం చేసుకోవడం ఇదే తొలి సారి.
ఈ టెస్టులో జడేజా మొత్తం 9 వికెట్లు తీశాడు. తొలి ఇన్నింగ్స్‌లో అయిదు వికెట్లు తీసిన జడేజా,ఇక రెండవ ఇన్నింగ్‌సలో 52 పరుగులిచ్చి నాలుగు వికెట్లు తీసుకు న్నాడు.ఇదే సమయంలో అశ్విన్‌ రాంచీ టెస్టులో సత్తా చాటలేకపోయాడు. రెండు ఇన్నింగ్స్‌ల్లో కలిపి అశ్విన్‌కు దక్కింది కేవలం 2 వికెట్ల మాత్రమే. దీంతో 99 రేటింగ్‌ పాయింట్లతో జడేజా నంబర్‌ వన్‌ స్థానంలో కొనసాగుతున్నాడు. రాంచీ టెస్టులో రెండు వికెట్లు తీసుకున్న అశ్విన్‌ 37 రేటింగ్‌ పాయింట్లు కోల్పోయి 862 రేటింగ్‌ పాయింట్లతో రెండవ స్థానంలో కొనసాగు తున్నాడు. ఐసిసి టెస్టు బౌలర్ల జాబితాలో నంబర్‌ వన్‌ బౌలర్‌గా నిలిచిన భారత క్రికెటర్‌గా జడేజా అరుదైన గుర్తింపు పొందాడు. జడేజాకు ముందు బిషన్‌సింగ్‌ బేడీ,అశ్విన్‌లు నంబర్‌ వన్‌ స్థానాన్ని దక్కించుకున్నారు.ఇక టీమిండియా ప్రధాన స్పిన్నర్‌ అశ్విన్‌ తరువాత 900 రేటింగ్‌ పాయింట్ల మార్కుని అందు కునేందుకు జడేజా కేవలం ఒకపాయింట్‌ దూరంలో ఉన్నాడు. అంతకు ముందు అశ్విన్‌ తన కెరీర్‌లో అత్యధి కంగా 904 రేటింగ్‌ పాయింట్లను అందు కున్నాడు. కొలంబోలో జరిగిన 100వ టెస్టులో శ్రీలంకపై బంగ్లాదేశ్‌ విజయం సాధించిన తరువాత టెస్టు ర్యాంకులను ప్రకటించారు. ఈ టెస్టులో శ్రీలంకపై బంగ్లాదేశ్‌ నాలుగు వికెట్ల తేడాతో విజయం సాధించి టెస్టు సిరీస్‌ను 1-1తో సమం చేసుకుంది. ఇక దక్షిణాఫ్రికా స్పిన్నర్‌ కేశవ్‌ మహారాజ్‌ 15 స్థానాలు ఎగబాకి తన కెరీర్‌లోనే అత్యుత్తమ 37వ ర్యాంకుకు చేరుకున్నాడు. ఇక భారత్‌కు చెందిన ఉమేష్‌ యాదవ్‌ 26వ ర్యాంకు సాధించగా,బంగ్లాదేశ్‌ కెప్టెన్‌ ముష్పికర్‌ రహీం 47వ ర్యాంకులో కొనసాగుతున్నాడు.
మార్చి 21 నాటికి టెస్టులో టాప్‌ 10 బౌలర్లు
1.రవీంద్ర జడేజా ఇండియా 899 పాయింట్లు
2.అశ్విన్‌ ఇండియా 862 పాయింట్లు
3.రంగనా హెర్నాత్‌ శ్రీలంక 854 పాయింట్లు
4.హాజిల్‌ వుడ్‌ ఆస్ట్రేలియా 842 పాయింట్లు
5.జేమ్స్‌ అండర్సన్‌ ఇంగ్లండ్‌ 810 పాయింట్లు
6.స్టువర్ట్‌ బ్రాడ్‌ ఇంగ్లాండ్‌ 803 పాయింట్లు
7.డేల్‌ స్టెయిన్‌ దక్షిణాఫ్రికా 803 పాయింట్లు
8.కగిసో రబడ దక్షిణాఫ్రికా 802 పాయింట్లు
9.పిలాండర్‌ దక్షిణాఫ్రికా 767 పాయింట్లు
10.నెయిల్‌ వాగ్నర్‌ న్యూజిలాండ్‌ 762 పాయింట్లు
================================